



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                       Nr.  PLx. 499/2009/2011

                       Bucureşti,  7 martie 2012



RAPORT ÎNLOCUITOR

asupra cererii de reexaminare a Legii privind respingerea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului

În conformitate cu prevederile art. 135 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  a fost sesizată spre dezbatere, în fond, cu cererea de reexaminare a Legii privind respingerea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului,formulată de Preşedintele României în temeiul art.77 alin. (2) din Constituţia României, republicată, trimisă cu adresa nr. PLx.499/2009/2011 din 16 mai 2009/2011 şi înregistrată cu nr. 31/931/2009/2011.
Senatul, în calitate de primă Cameră sesizată, a adoptat proiectul de Lege pentru respingerea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului, în şedinţa din 13 octombrie 2009.

Camera Deputaţilor, în calitate de Cameră decizională, a adoptat proiectul de Lege pentru respingerea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului, în şedinţa din 3 noiembrie 2009.

Legea a fost transmisă spre promulgare Preşedintelui României la data de 11 noiembrie 2009, cu respectarea prevederilor art.76 alin. (1) şi 77 din Constituţia României, republicată. 
În conformitate cu  dispoziţiile art.77 alin.(2) din Constituţia României, republicată, Preşedintele României a formulat o cerere de reexaminare a Legii privind respingerea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului, pentru următoarele considerente:

1. Prin Ordonanţa de urgenţă a Guvernului nr. 103/2009 se are în vedere completarea Legii nr. 3/2000 cu norme care să înlocuiască textele declarate neconstituţionale de către Curtea Constituţională. De asemenea, se instituie un termen de 20 de zile de zile în care Parlamentul să avizeze solicitarea Preşedintelui referitoare la desfăşurarea referendumului naţional consultativ.

2. Potrivit “Liniilor directoare pentru organizarea referendumului”, adoptate de Consiliul pentru Alegeri Democratice cu ocazia celei de-a 18 – a reuniuni şi de Comisia de la Veneţia în cea de-a 68-a sesiune plenară, se prevede că, atunci când Parlamentul trebuie să îşi dea avizul consultativ asupra textului suspus referendumului, trebuie să fie fixat un termen înăuntrul căruia Parlamentul să se pronunţe, iar în cazul în care acest termen este nerespectat, textul referendumului este supus votului fără avizul Parlamentului. Astfel că, prin dispoziţiile Ordonanţei de urgenţă a Guvernului nr. 103/2009 s-a dorit preîntâmpinarea situaţiei în care Parlamentul ar putea să obstrucţioneze atribuţia constituţională a Preşedintelui, prin amânarea pronunţării avizului consultativ. De asemenea, prevederile ordonanţei în cauză stabilesc organizarea şi desfăşurarea referendumului în cadrul aceloraşi secţii de votare privind alegerile parlamentare sau prezidenţiale, operaţiunile electorale fiind îndeplinite de către aceleaşi birouri electorale. Această măsură are, aşadar, menirea de a raţionaliza cheltuielile publice pentru organizarea referendumului. Totodată, s-a urmărit înlocuirea textelor declarate neconstituţionale din Legea nr. 3/2000 privind organizarea şi desfăşurarea referendumului, referitoare la majoritatea parlamentară necesară adoptării hotărârii pentru exprimarea punctului de vedere asupra referendumului iniţiat de Preşedintele statului.      

Senatul, în calitate de primă Cameră sesizată, a dezbătut cererea de reexaminare formulată de Preşedintele României,  în şedinţa din  26 aprilie 2011 şi a respins cererea formulată de Preşedintele României.                      

 
Camera Deputaţilor este Cameră decizională, potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat.

În conformitate cu prevederile art. 61 şi 135 din Regulamentul Camerei Deputaţilor, republicat,  membrii Comisiei juridice, de disciplină şi imunităţi  au examinat cererea de reexaminare a Legii privind respingerea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului, formulată de Preşedintele României în temeiul art.77 alin.(2) din Constituţie, în şedinţa din  28 februarie 2012, întocmind raportul iniţial nr. PL x 499/2009/2011 din 28 februarie 2012, prin care a admis cererea de reexaminare formulată de Preşedintele României şi a supus plenului Camerei Deputaţilor adoptarea Legii privind aprobarea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului.

  În conformitate cu dispoziţiile art. 135 alin. (2) şi (21) din Regulamentul Camerei Deputaţilor, republicat, cu modificările şi completările ulterioare, Comisia juridică de disciplină şi imunităţi, după reexaminarea legii şi  admiterea cererii de reexaminare a  Preşedintelui României, a înaintat raportul iniţial Biroului Permanent, care l-a distribuit deputaţilor, în vederea formulării unor eventuale amendamente în termenul de 7 zile statuat de regulament. 

În temeiul art. 61 şi art. 135 din Regulamentul Camerei Deputaţilor, republicat, cu modificările şi completările ulterioare, Comisia a întocmit un raport înlocuitor asupra cererii de reexaminare în şedinţa din 7 martie 2012, raport care cuprinde amendamentele admise, redate în anexa la prezentul raport.
Din numărul total de 23 membri ai Comisiei juridice, de disciplină şi imunităţi au participat la şedinţă 12 deputaţi.
În urma dezbaterii, ca urmare a admiterii cererii de reexaminare formulate de Preşedintele României, membrii Comisiei au hotărât, cu unanimitate de voturi, să propună spre dezbatere, plenului Camerei Deputaţilor adoptarea Legii privind aprobarea Ordonanţei de urgenţă a Guvernului nr. 103/2009 pentru modificarea şi completarea Legii nr. 3/2000 privind organizarea şi desfăşurarea referendumului, cu amendamentele admise prezentate în anexa la prezentul raport.
În raport de obiectul şi conţinutul său, legea  face parte din categoria legilor organice.
                                                      PREŞEDINTE,                                         SECRETAR,
                                                       Daniel BUDA                                 Gabriel ANDRONACHE

Consilier parlamentar, Paul Şerban

 Anexă

AMENDAMENTE ADMISE:

	Nr. Crt.
	Text Ordonanţa nr. 499/2009
	Text Senat
	Comisia juridică 
(autor amendament)
	Motivare

	1.
	
	Lege privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr. 3/2009 pentru organizarea şi desfăşurarea referendumului
	Lege privind aprobarea Ordonanţei de urgenţă a Guvernului nr.103/2009 pentru modificarea şi completarea Legii nr. 3/2009 pentru organizarea şi desfăşurarea referendumului
Autor: Comisia juridică, de disciplină şi imunităţi

	

	2.
	
	Articol unic – Se respinge  Ordonanţea de urgenţă a Guvernului nr.103/2009 pentru modificarea şi completarea Legii nr. 3/2009 pentru organizarea şi desfăşurarea referendumului, publicată în Monitorul Oficial al României, Partea I, nr. 656 din 2 octombrie 2003.
	Articol unic – Se aprobă Ordonanţa de urgenţă a Guvernului nr.103/2009 pentru modificarea şi completarea Legii nr. 3/2009 pentru organizarea şi desfăşurarea referendumului, publicată în Monitorul Oficial al României, Partea I, nr. 656 din 2 octombrie 2003, cu următoarele modificări:
Autor: Comisia juridică, de disciplină şi imunităţi

	

	3.
	 Titlul ordonanţei de urgenţă: Ordonanţă  de urgenţă a Guvernului nr.103/2009 pentru modificarea şi completarea Legii nr. 3/2009 pentru organizarea şi desfăşurarea referendumului
	
	Nemodificat.
	

	4.
	 Art I. - Legea nr.3/2000 privind organizarea şi desfăşurarea referendumului, publicată în Monitorul Oficial al României, Partea I, nr.84 din 24 februarie 2000, cu modificările şi completările ulterioare, se modifică şi se completează după cum

urmează:


	
	Nemodificat.
	

	5.
	1.Alineatul (2) al articolului 5 se modifică şi va avea următorul cuprins:

„(2) Referendumul este valabil dacă la acesta participă cel puţin jumătate plus unul din numărul persoanelor înscrise în listele electorale permanente."


	
	Nemodificat.
	

	6.
	
	
	1.La articolul I, după punctul 1 se introduce punctul 11, cu următorul cuprins: 
	

	
	Art. 10. - Prin derogare de la art. 5 alin. (2), demiterea Preşedintelui României este aprobată dacă a întrunit majoritatea voturilor valabil exprimate, la nivelul ţării, ale cetăţenilor care au participat la referendum.

Text din Legea nr. 3/2000 modificat prin Legea nr. 129/2007.
	
	11 Articolul 10 se modifică şi va avea următorul cuprins:
Art. 10. – Demiterea Preşedintelui României este aprobată, dacă a întrunit majoritatea voturilor cetăţenilor înscrişi în listele electorale.
Autor: dep. Daniel Buda, dep. Mircea Toader, dep. Gabriel Andronache

	

	7.
	2.La articolul 11, după alineatul (2) se introduc două noi alineate,
alin.(3) şi (4), care vor avea următorul cuprins:

„(3) Punctul de vedere al Parlamentului asupra referendumului iniţiat de Preşedintele României urmează să fie exprimat, printr-o hotărâre adoptată în şedinţa comună a celor doua Camere, cu votul majorităţii deputaţilor şi senatorilor prezenţi, în termenul de cel mult 20 de zile calendaristice de la solicitarea Preşedintelui.


	
	2. La articolul I, punctul 2 se modifică şi va avea următorul cuprins: 

2. La articolul 11, alineatul (3) se modifică şi va avea următorul cuprins:
(3) Nemodificat


	

	8.
	(4) Dacă Parlamentul nu îşi transmite punctul de vedere în termenul stabilit la alin.(3), Preşedinte României emite decretul privind organizarea referendumului după expirarea acestui termen, procedura constituţională de consultare a Parlamentului considerându-se îndeplinită.


	
	3. La art. I, după punctul 2 se introduce un nou punct, pct. 21, cu următorul cuprins:
21.- La articolul 11, după alineatul (3) se introduce un nou alineat,
alin. (4), cu următorul cuprins:

 (4) Nemodificat.
	

	9.
	3. După articolul 15 se introduce un nou articol, articolul 151, cu următorul cuprins:

         Art.151. - (1) În situaţia în care, referendumul are loc simultan cu procesul electoral desfăşurat pentru alegerea Camerei Deputaţilor şi a Senatului, respectiv pentru alegerea Preşedintelui României, ori alegerile pentru Parlamentul European sau alegerile locale, organizarea şi desfăşurarea referendumului se realizează potrivit prevederilor Legii nr.35/2008 pentru alegerea Camerei Deputaţilor şi Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale,a Legii administraţiei publice locale nr. 215/2001 şi a Legii nr.393/2004 privind Statutul aleşilor locali, cu modificările şi completările ulterioare, ulterioare, a Legii nr.370/2004 pentru alegerea Preşedintelui României, cu modificările şi completările ulterioare, respectiv a Legii nr.33/2007 privind organizarea şi desfăşurarea alegerilor pentru Parlamentul European, cu modificările şi completările ulterioare, după caz.

(2) In situaţia prevăzută la alin.(l), ambele scrutine se realizează în cadrul aceloraşi secţii de votare, operaţiunile electorale fiind îndeplinite de către aceleaşi birouri electoral, constituite potrivit legii.

(3) Guvernul stabileşte prin hotărâre, programul calendaristic pentru realizarea acţiunilor necesare pentru referendum, bugetul şi cheltuielile necesare în vederea organizării şi desfăşurării scrutinului, modelul copiei listei electorale permanente, modelul copiei de pe lista electorală suplimentară sau, după caz, modelul tabelelor electorale, modelul ştampilei Biroului Electoral Central, a Biroului Electoral Judeţean, a Biroului Electoral al Municipiului Bucureşti, a biroului electoral pentru secţiile de votare din străinătate, modelul ştampilei de control a secţiei de votare şi modelul ştampilei cu menţiunea „VOTAT", modelul buletinului de vot, modelul timbrului autocolant, condiţiile de tipărire gestionare şi utilizare a acestora, măsurile care trebuie luate de autorităţile publice centrale şi locale pentru buna organizare şi desfăşurare a scrutinului."


	
	Nemodificat.
	

	10.
	4. Alineatul (1) al articolul 17 se modifică şi va avea următorul cuprins:

(1)Operaţiunile pentru desfăşurarea referendumului au loc în circumscripţiile electorale si la secţiile de votare, organizate potrivit prevederilor Legii nr.35/2008 pentru alegerea Camerei Deputaţilor şi Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind statutul aleşilor locali, pe baza copiilor de pe listele electorale permanente şi a celorlalte liste electorale prevăzute de lege, cu excepţia situaţiilor prevăzute la art. 151 din prezenta lege, care se aplică în mod corespunzător.

	
	Nemodificat.
	

	11.
	5. Alineatul (1) al articolului 20 se modifică şi va avea următorul cuprins:

Art. 20 (1) Cetăţenii cu reşedinţa în altă localitate decât cea în care îşi au domiciliul, pot solicita primarului din acea localitate, în cazul organizării unor referendumuri locale, înscrierea lor pe liste suplimentare. Cu 3 zile înainte de data referendumului nu se mai fac înscrieri în aceste liste."


	
	Nemodificat.
	

	12.
	6.
Articolul 431 se modifică şi va avea următorul cuprins:

„Art.431. -(1) Procesul-verbal pentru consemnarea rezultatului referendumului, însoţit de buletinele de vot nule şi cele contestate, de contestaţiile formulate şi de copiile listelor electorale permanente şi liste suplimentare electorale completate la secţia de votare vor fl înaintate la biroul electoral ierarhic superior, de către preşedintele biroului electoral al secţiei de votare, însoţit de 2 membri ai biroului, stabiliţi prin tragere la sorţi, şi de paza militară.
	
	Nemodificat.
	

	
	(2) Buletinele de vot folosite, cele neîntrebuinţate şi anulate, ştampilele de la secţia de votare se depun spre arhivare la judecătoria la care este arondată unitatea administrativ-teritorială pe raza căreia se află secţia de votare.
	
	
	

	
	(3) În cazul referendumului naţional, procesele-verbale întocmite de birourile electorale ale secţiilor de votare din străinătate, însoţite de toate întâmpinările şi contestaţiile privitoare la operaţiunile electorale ale biroului electoral al secţiei de votare, sunt transmise prin mijloace electronice la biroul electoral pentru secţiile de votare din străinătate, prin grija reprezentanţelor diplomatice, în cel mult 24 de ore de la primirea acestora. Exactitatea datelor din aceste procese-verbale este confirmată de către preşedintele sau locţiitorul biroului electoral pentru secţiile de votare din străinătate, care consemnează şi ştampilează documentele primite. Procesele-verbale contrasemnate sunt utilizate în centralizarea rezultatului votării.


	
	
	

	
	(4) Procesul-verbal întocmit de birourile electorale judeţene, ale sectoarelor Municipiului Bucureşti respectiv al biroului electoral pentru secţiile de votare din străinătate, în cazul referendumurilor naţionale, însoţit de toate procesele-verbale ale secţiilor de votare din subordine, împreună cu copiile listelor electorale permanente respectiv tabelele electorale utilizate, precum şi contestaţiile nerezolvate va fi înaintat la Biroul Electoral Central.

	
	
	

	.
	(5) Biroul Electoral Central va înainta copiile listelor electorale permanente respectiv tabelele electorale utilizate în cadrul secţiilor de votare Autorităţii Electorale Permanente, care le va verifica în vederea depistării eventualelor voturi multiple, în termen de 60 de zile de la data referendumului. în situaţia în care Autoritatea Electorală Permanentă va constata existenţa unor persoane care şi-au exercitat votul de mai multe ori, va sesiza organele de urmărire penală în aplicarea prevederilor art. 54 alin. (2)."


	
	
	

	13.
	7. Anexele nr.2, 3 şi 4 se modifică şi se înlocuiesc cu anexele nr.l, 2 şi 3 la prezenta ordonanţă de urgenţă.


	
	Nemodificat.
	

	14.
	Art. II. -(1) Dispoziţiile prezentei ordonanţe de urgenţă se aplică şi procedurilor de referendum aflate în curs.

(2) Termenul prevăzut la art. 11 alin. (3) din Legea nr. 3/2000 curge de la data intrării în vigoare a prezentei ordonanţe de urgenţă.
	
	Nemodificat.
	

	15.
	Art. lII - Legea nr.3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica, după aprobarea acesteia prin lege, dându-se textelor o nouă numerotare.


	
	Nemodificat.
	


Consilier parlamentar, Paul Şerban

